 Janet Edeme : Janet Edeme jẹ onímọ sáyẹǹsì tó ní ṣe pẹlú ohun ọgbìn ti orílẹ-èdè Nàìjíríà àti onímọ ìjìnlẹ nínú ohun ọgbìn, tí ó ṣiṣẹ bí Olùdarí ẹka Rural Economy and Agriculture at the African Union Commission - AUCDREA, tí ó wà ní Addis Ababa, Ilẹ Ethiopia. AUCDREA jẹ ẹka kan láàrín Ìṣọkan Áfíríkà, tí ó ní ìdúró fún ìgbéga, ìdàgbàsókè ìgbèríko alágbèrò nípasẹ iṣẹ-ọgbìn àti ìlọsíwájú ti ààbò oúnjẹ ní gbogbo ilẹ Áfíríkà.Edeme jẹ ọmọ orílẹ-èdè Nàìjíríà tí wọn bí, tó dàgbà, tó sì kẹkọọ ní orílẹ-èdè rẹ. Arábìnrin náà gba oyè Master of Science nínú Agricultural Biology, pẹlú ìmọ nípa ohun ògbìn tí ó dá lé lórí, Yunifásítì ìlú Ìbàdàn fún un ní àmì-ẹyẹ. Dókítà rẹ nínú ìwé-ẹkọ ìmọ ọgbọn orí ni wọn fún ní ilé ẹkọ gíga ní Yunifásítì Ìbàdàn, Yunifásítì ti Texas AM, ní College Station, Texas, United States àti International Institute for Tropical Agriculture IITA, ní Ìbàdàn.Iṣẹ àti ìwádìí Edeme dá lórí ààyè ti ìmọ-ògbìn. Ó ṣe ìwádìí ti post doctoral ní International Livestock Research Institute ILRI, ní ìlú Nairobi, ní ilẹ Kenya. Ó jẹ akẹkọọ ní ilé ẹkọ tí ó lọ, Yunifásítì Ìbàdàn. Ó tún ti ṣiṣẹ gẹgẹ bí olùgbaninímọràn sí àwọn àjọ tí ó mọọmọ, pẹlú Eto Ìparapọ Àwọn Orílẹ-Èdè Lórí HIVAIDS Joint United Nations Programme on HIVAIDS - UNAIDS àti àjọ tó ń bójú tó Oúnjẹ àti Àgbẹ ti Ìparapọ Àwọn Orílẹ-Èdè - Food and Agricultural Organisation of the United Nations FAO.Edeme jẹ ọmọ ẹgbẹ ti Ìgbìmọ Alákòóso ti àwọn irúgbìn Áfíríkà, àjọ láàrín ìjọba, láàrín Ìṣọkan Áfíríkà African Union, tí ó ní ìdúró fún ìmuṣe Ètò African Seed and Biotechnology Programme. 